2020. gada . septembrī Noteikumi Nr.

Rīgā (prot. Nr. .§)

**Grozījumi Ministru kabineta 2019. gada 26. marta noteikumos Nr. 128**

**“Meliorācijas kadastra noteikumi”**

Izdoti saskaņā ar

Meliorācijas likuma

14. panta trešo daļu un 16. panta trešo daļu

Izdarīt Ministru kabineta 2019. gada 26. marta noteikumos Nr. 128 “Meliorācijas kadastra noteikumi” (Latvijas Vēstnesis, 2019, 63. nr.) šādus grozījumus:

1. 11. punktā:

1.1. izteikt 11.2.1. apakšpunktu šādā redakcijā:

“11.2.1. ūdensnotekai, kuras sateces baseins ir vismaz 10 kvadrātkilometru vai kuras kopgarums ir vismaz pieci kilometri, tās regulētajā posmā vai speciāli raktai gultnei, liela diametra kolektoram uz tās, starpvalstu ūdensnotekai, valstij piederošam poldera sūkņu stacijas krājbaseinam un kanālam;”;

1.2. papildināt 11.2. apakšpuktu ar 11.2.3. apakšpunktu šādā redakcijā:

“11.2.3. Rīgas HES ūdenskrātuves inženieraizsardzības dziļās piedambja drenāžas liela diametra kolektoriem un skatakām;”;

1.3. svītrot 11.5.1. apakšpunktā vārdus “drenu sistēmai”;

1.4. aizstāt 11.6.1. apakšpunktā vārdus “drenu sistēmai” ar vārdiem “drenu kolektoram”.

2. Izteikt 18. punktu šādā redakcijā:

“18. Sabiedrība meliorācijas kadastra datus ievada un aktualizē, pamatojoties uz dokumentiem par meliorācijas sistēmas būvniecību, tehniskās pārbaudes atzinumu, inventarizācijas datiem un Nekustamā īpašuma valsts kadastra informācijas sistēmas datiem, kā arī izmantojot jaunākās Latvijas Ģeotelpiskās informācijas aģentūras izstrādātās kartes.”

3. Izteikt 21.1. apakšpunkta ievaddaļu šādā redakcijā:

“21.1. meliorācijas sistēmas inventarizācijas lietu vai teritorijas (būves) izpilduzmērījumu dokumentu, ja ierosina:”.

4. 22. punktā:

4.1. izteikt 22.3. apakšpunktu šādā redakcijā:

“22.3. meliorācijas sistēmas inventarizācijas lieta, ja nav iesniegti šo noteikumu 22.1. vai 22.2. apakšpunktā minētie dokumenti un attiecīgās meliorācijas sistēmas vai hidrotehniskās būves izbūves laikā spēkā esošie normatīvie akti neparedzēja tās nodošanu ekspluatācijā;”;

4.2. papildināt punktu ar 22.4. apakšpunktu šādā redakcijā:

“22.4. meliorācijas sistēmas tehniskās apsekošanas atzinums atbilstoši sabiedrības izsniegtajiem tehniskajiem noteikumiem attiecīgās meliorācijas sistemas pārbūvei.”

5. Izteikt 23. punktu šādā redakcijā:

“23. Pēc būves tehniskās apsekošanas atzinuma un inventarizācijas lietas saņemšanas meliorācijas sistēmas datus izņem no publiski pieejamās meliorācijas kadastra informācijas sistēmas, ja:

23.1. meliorācijas sistēma atrodas un ietekmē zemes ūdens režīmu viena zemes īpašuma vai tiesiskā valdījuma robežās;

23.2. tas nepasliktina citu zemes īpašumu vai tiesisko valdījumu zemes ūdens režīmu;

23.3. ir izvērtēts meliorācijas sistēmas tehniskais stāvoklis;

23.4. ir mainīts zemes lietošanas mērķis.”

6. Izteikt 25., 26. un 27. punktu šādā redakcijā:

“25. Ja sabiedrība pieņem lēmumu par atteikumu reģistrēt meliorācijas sistēmu vai izņemt datus no meliorācijas kadastra informācijas sistēmas, tā viena mēneša laikā pēc dokumentu saņemšanas to paziņo zemes īpašniekam, tiesiskajam valdītājam vai pašvaldībai, ja datu reģistrēšanu ierosinājusi pašvaldība. Lēmumu par atteikumu pieņem, ja:

25.1. iesniegtie dokumenti nesatur informāciju, kas nepieciešama meliorācijas sistēmas reģistrēšanai vai datu izņemšanai;

25.2. pašvaldības, zemes īpašnieka vai tiesiskā valdītāja dokumentos sniegtā informācija neatbilst šo noteikumu prasībām.

26. Šo noteikumu 25. punktā minētajos gadījumos pašvaldībai, zemes īpašniekam vai tiesiskajam valdītājam ir tiesības iesniegt dokumentus atkārtoti, ja ir novērstas sabiedrības atteikumā norādītās nepilnības.

27. Sabiedrība pēc personu pieprasījuma izsniedz zemes īpašniekam vai tiesiskajam valdītājam aktualizētos meliorācijas kadastra datus par īpašumā vai tiesiskajā valdījumā esošo meliorācijas sistēmu. Ja informācijas aktualizāciju ierosinājusi pašvaldība, sabiedrība izsniedz pašvaldībai aktualizētos meliorācijas kadastra datus par attiecīgo meliorācijas sistēmu.”

Ministru prezidents A. K. Kariņš

Zemkopības ministrs K. Gerhards